રૂબિકના એમડી અને સીઈઓ શ્રી માનવ જીતે, આ ભાગીદારી અંગે નિવેદન આપતા જણાવ્યું હતું કે લોકોને લાઈફ ઈન્સ્યોરન્સની પોલિસી ખરીદવા માટે ઘણો સમય આપવો પડેશે, જેમાં નિર્ણય લેતા ઘણાં સપ્તાહો અને મહિનાઓ નીકળી જાય છે. કારણ કે ચોક્કસ પ્રકારના લાઈફ ઈન્સ્યોરન્સ પ્લાનમાંથી મળતા લાભોની કાળજીપૂર્વકની ચકાસણી કરવાની હોય છે. રૂબિકનું બેજોડે ટેકનોલોજી મોડલ અમારા ગ્રાહકો માટે ઝડપી, સરળ અને અવરોધમુક્ત રીતે નાણાકીય ઉકેલો પુરા પાડે છે. ગ્રાહકોને વધુ આધુનિક અને એકીકૃત અનુભવ પ્રદાન કરવા માટે અમે ઉદ્યોગ જગતની અગ્રણી કંપની આઈસીઆઈસીઆઈ પ્રુડેન્શિયલ લાઈફ ઈન્સ્યોરન્સ સાથે ભાગીદારી કરી છે જેથી આ કારોબારને વધુ વેગવંતો બનાવી શકીએ.